Thromboemboliás szövődmények COVID–19-betegekben
Authors: Bozóky Géza , Ruby Éva , Mohos Andrea , Bozóky István , Göcző Katalin 
Published: December 2021

Összefoglaló.
Bevezetés: A koronavírus-2 által okozott fertőzések igen
gyakran súlyos, akut légzőszervi károsodás kialakulásához vezetnek, melynek
következtében légzési elégtelenség manifesztálódik. A pneumoniák kialakulásának
kezdete (2019. december) óta igen sok beteg szorult kórházi kezelésre. A súlyos
tüdőgyulladások ellátása során igazolódott, hogy a légzőszervi gyulladásos
folyamatok során a betegek jelentős részében vénás, ritkábban artériás
thrombosisok alakulnak ki, tovább súlyosbítva a klinikai állapotot.
Célkitűzés: A 2020. szeptember és 2021. március közötti
időszakban 1590, koronavírus-2 által megfertőzött, tüdőgyulladással szövődött
beteget láttunk el osztályunkon. Betegeinkben azt vizsgáltuk, hogy milyen
jellegű és arányú a thromboemboliás szövődmények előfordulása.
Módszer: Az 1590, koronavírus-2 által fertőzött beteg
mindegyikében meghatároztuk a pneumonia súlyosságát; klinikai gyanú eseteiben
alsó végtagi Doppler-ultrahangvizsgálatot, valamint komputertomográfiával
végzett tüdőangiográfiát végeztünk. Eredmények: A képalkotó
vizsgálatok eredményei azt igazolták, hogy a koronavírus-2 által okozott
tüdőgyulladással kezeltekben 13%-os gyakorisággal fordult elő mélyvénás
thrombosis; akut tüdőemboliát a betegek 17%-ában kórisméztünk.
Következtetés: A koronavírus-2 által okozott fertőzésekben
elsősorban a tüdőben, de egyéb szervekben is (szív, vese, máj) súlyos
gyulladással járó kórfolyamatok alakulhatnak ki, amelyek hatására fokozott
thrombosiskészség jelentkezik a gyulladásos és koagulációs rendszer interakciója
következtében. A fokozott thrombosishajlam végeredményeként vénás és ritkábban
artériás thrombosisok kialakulása súlyosbítja a betegek klinikai állapotát, s
kedvezőtlen hatást gyakorol az életkilátásra. Orv Hetil. 2021; 162(43):
1710–1716.
Summary.
Introduction: The infections caused by coronavirus-2 very often
lead to severe, acute respiratory damages, because of which respiratory
insufficiency is manifested. As a result, since the development of pneumonias
(December, 2019), many patients have required hospitalization. When treating the
severe pneumonia cases, it was proved that in a significant number of patients
with respiratory inflammatory processes, venous, less often arterial thrombosis
occured, making the clinical state even more severe. Objective:
We treated 1590 coronavirus-2 infected, pneumonia-connected patients between
September, 2020 and March, 2021 at our department. We examined the nature and
the proportion of the thromboembolic complications. Method: We
determined the severity of pneumonia in the 1950 coronavirus-2 infected
patients; when clinically suspected, they had lower limb Doppler ultrasound
examination and angiography carried out with computer tomograph.
Results: The result of imaging examinations proved that in
13% of cases deep vein thrombosis occured; in 17% of cases acute pulmonary
embolia occured with pneumonia caused by coronavirus-2.
Conclusion: In coronavirus-2 infected cases, mainly in the
lung, but also in other organs (heart, kidney, liver), severe inflammatory
disease-processes may occur, as a result of which increased thrombosis tendency
shows because of the ineraction of the inflammatory and coagulatory system. As a
result of the increased thrombosis tendency, venous and less often arterial
thrombosis worsen the clinical state of patients, and have unfavourable effect
on life expectancy. Orv Hetil. 2021; 162(43): 1710–1716.